(เพลย์บุ๊คชุดกาวน์)
(ตอนจบ)
สั่งเบียร์ไปตั้งนานแล้ว
ทำไมยังไม่มาอีก
(บาร์หน้าโรงพยาบาล)
ฉันซื้ออันนี้มาให้พวกเธอด้วย
น่ากินเนอะ
ธรรมดาไม่เห็นจะเคยซื้อให้
คงจริงแล้วละมั้ง
ใช่ ดื่มนี่กันก่อนแล้วค่อยเริ่มคุยแล้วกัน
มา ชนๆ รวดเดียวหมด
สรุปยังไง
เรื่องจริงเหรอ
เธอสองคน…
ก็แบบ…
เบียร์ที่สั่งได้แล้วครับ
- ขอบคุณครับ - ขอบคุณค่ะ
มาซะได้จังหวะเชียว
ฉันอยู่กับคูโดวอน น้องชายพี่เขย แล้วก็…
เป็นแฟนกัน พอใจยัง
- สุดยอด - จริงด้วย
- แบบที่นายบอกเลย - ช่วยหยุด…
เห็นไหมล่ะ บอกแล้วว่าฉันเห็น
นี่ อียอง แต่ฉันเก็บเป็นความลับเลยนะ
นี่ คบกันตั้งแต่เมื่อไรน่ะ
ใครเริ่มชอบก่อน
คนที่บ้านรู้ไหม
แล้วทีนี้จะเป็นยังไง เป็นดับเบิ้ลเขยสะใภ้เหรอ
เดี๋ยวฉันจะจัดการ เรื่องความสัมพันธ์ของเราให้ดีเอง
พวกเธอไม่ต้องสนใจ
แล้วตอนอยู่โรงพยาบาล ช่วยเก็บเป็นความลับให้ด้วยนะ
รู้แล้ว ได้
ข่าวแพร่ในโรงพยาบาลไปก็ปวดหัวเปล่าๆ
ฉันไม่มีใครให้บอกหรอก
แต่อียอง
น่าน้อยใจจังนะ
เธอน่าจะบอกพวกเราสิ
เรื่องนั้น…
ขอโทษที
ก็ได้ เราจะไม่ติดใจเอาความ
แต่เพื่อการนี้ มื้อนี้เธอเลี้ยงแล้วกัน
- โอเค - เยส
นี่ สั่งปลาแห้งกัน
อือ หอยนี่กับหมึกกล้วยก็อร่อย
เมื่อกี้สั่งปลาหมึกไปแล้วทีนึงนะ
- พี่ครับ - สั่งอีก
เอาปลาแห้ง หอย หมึกกล้วย
- นาโช่ๆ - เฟรนช์ฟรายส์
- นาโช่กับเฟรนช์ฟรายส์ด้วยครับ - อย่าเพิ่งสั่ง
คุณหมอคะ คุณอีซังริมในห้องเอ็มเอฟไอซียู…
ฉันสั่งยาระงับการหดตัวของมดลูกให้แล้ว
ใส่สายให้คนไข้ได้เลยค่ะ
แล้วก็คุณคิมโกยุน
ฉันเช็กยาที่คนไข้เอามาแล้ว กินได้ทุกรายการค่ะ
ฉันมองตามมือแทบไม่ทันเลยนะคะ
นั่นสิคะ
ไม่รู้ตอนนั้นมันยากอะไรนักหนา ถึงทำจนไม่ได้กลับบ้านสักที
วันนี้จะไปไหนเหรอคะ
วันนี้ฉันมีนัดออกเดตค่ะ
ดีจังเลย อิจฉาจังเลยนะคะ
ช่วงนี้พักการมีแฟนเหรอคะ
ไม่ได้พักค่ะ ลาวงการแล้ว
ฉันต้องได้ออกไปไหนบ้าง ถึงจะเจอคนได้สิคะ
คงแบบนี้ละมั้ง คนถึงชอบคบกันในที่ทำงาน
คบกับคนที่ทำงานเหรอคะ
ใครคบกันเหรอคะ
คะ
ไม่รู้ว่าพูดได้รึเปล่า…
นอกจากคุณหมอโออียอง ยังมีคู่รักคู่อื่นอีกเหรอคะ
เดี๋ยว ทราบได้ยังไงคะ
เรื่องนั้น…
คุณพยาบาล บอกว่าเป็นความลับไงคะ
- แล้วก็… - ยังมีอีกเหรอ
ฉันขอคอนซัลท์แผนกศัลย์ และกำหนดวันผ่าตัดของคุณยุนฮีอกแล้วค่ะ
เรื่องนั้นเธอรู้ได้ยังไง
ฉันบอกไปแล้วเหรอให้ทำ
ฉันดูจากชาร์ต คนไข้แจ้งว่า ต้องการพอร์ตคีโมตั้งแต่ก่อนผ่าตัด
ฉันเลยแค่เตรียมไว้ค่ะ
และคุณนาซอฮยอนที่ทีแรกจะผ่าตัดบีเอสโอ
เธอแจ้งว่าอยากเก็บรังไข่ไว้
ฉันเลยเปลี่ยนเป็นบีโอซีแล้วค่ะ
เผื่อว่าอาจารย์จะลืมค่ะ
ดีมากครับ
- ค่ะ - สวัสดีครับ
อ้าว หมอคูโดวอน
เรื่องคลาสเรียน
นายไม่ได้เข้าเหรอ
อ๋อ ต่อไปนี้ไม่มีเรื่องให้เรียนแล้วสินะ
เปล่าครับ มีให้เรียนอีกเพียบ
งานก็เพียบเหมือนกัน ผมเลยกะว่าจะเข้าเดือนมกราคมครับ
แผนกสูติฯ แย่งเขาไปแล้ว
คนเก่งที่ขยันขันแข็งแบบนี้
ขอบคุณครับ
ผมขอตัวก่อนนะครับ
- สวัสดีครับ - เชิญเลย
ดูหลายๆ ด้านแล้ว
น่าเสียดายจัง
ถ้าฉันมีลูกสาวละก็…
มีลูกสาวไปก็เท่านั้นแหละค่ะ
เขามีแฟนแล้วค่ะ
จริงเหรอ
อะไรกัน ใครเหรอ
มันเป็นความลับ…
คนที่โรงพยาบาลละสิท่า
ค่ะ อียองค่ะ โออียอง
อ๋อ โออียอง…
คนที่ผมสั้นๆ น่ะเหรอ
ไม่ใช่ค่ะ ผมยาว
อ๋อ ที่ตัวสูงๆ
ไม่นะคะ เธอเตี้ยกว่าฉันอีก
เหรอ
อ๋อ คนนั้นเอง
หมออินเทิร์นที่จะเข้าแผนกนิวโรฯ
ค่ะ ถูกต้องค่ะ
อย่างนี้เอง
แต่สองคนนั้นไม่ค่อย…
คบกันเมื่อไรเหรอ
นานแล้วรึยัง
พรุ่งนี้เหมือนผ่าตัดจะซ้อนกันหลายเคสเลย
ผมลองไปดูมาแล้ว
ห้องผ่าตัดเจ็ดน่าจะเสร็จก่อนเพื่อน
เราเอาผ่าตัดส่องกล้องไว้ห้องเจ็ดเป็นคิวสุดท้าย
แล้วเอาผ่าเปิดช่องท้องไว้ห้องสิบไหมครับ
แบบนั้นคงได้อยู่
ไปจัดแจงมาตั้งแต่เมื่อไร
ไม่นึกเลยว่าจะอยู่จนได้เห็น
ภาพที่น่าทึ่งแบบนี้
น่าทึ่งยังไงครับ คุณหมอ
มีเรื่องที่น่าทึ่งจริงๆ กว่านี้อยู่เรื่องนึงนะ
เรื่องคุณหมอคูโดวอนครับ
ยังคบกันอยู่อีกเหรอครับ
เอ๊ะ
นึกว่าจะคบกันไม่ยืดซะอีก เขาคบกับหมอโออียองนานกว่าที่คิดนะเนี่ย
เดี๋ยวนะ ทราบได้ยังไงครับ
ไม่รู้ได้ยังไง เห็นชัดขนาดนั้น
ไปก่อนนะครับ เดี๋ยวเจอกัน
คบกันลับๆ บ้าอะไร ลับกันอยู่สองคนน่ะสิ
เขารู้กันทั่วโรงพยาบาลแล้ว รู้หมดทุกคน
คุณก็ทราบรึเปล่า
บัญชีของคุณครบกำหนดไป เมื่อวันที่ 29 ธันวาคม
เงินจะถูกโอนเข้าบัญชีทันที ตามยอดที่ปรากฏอยู่ตรงนี้ค่ะ
คนที่ฝากได้ถึงห้าปีมีไม่เยอะนะคะ
เยี่ยมมากเลยค่ะ
ขอบคุณครับ
ไม่ทราบว่าอยากให้เราอธิบาย ผลิตภัณฑ์ตัวอื่นไหมคะ
ผมอยากเปิดแบบหนึ่งปีอีกสักบัญชีน่ะครับ
ต้องการฝากระยะสั้นใช่ไหมคะ
ครับ
เพราะน่าจะต้องใช้เงินเร็วๆ นี้
เร็วๆ นี้…
หมายถึง…
เงินออมสำหรับแต่งงาน
ครับ
อะไร มาโวยวายอะไรกันที่นี่
เตรียมราวด์เสร็จแล้วหรอ ชาร์ตคนไข้ล่ะ
ไปเลย ไป
ครับ ถ้างั้น…
งั้นพวกเราน้องๆ ไปก่อนนะครับพี่เขย
อ้าว อียองนี่นา
- ไป ไปได้แล้ว รีบไปเลย - ไปนะคะ
เด็กพวกนี้นี่
(เพลย์บุ๊คชุดกาวน์)
ตัดสินใจเลือกอาจารย์หมอ แผนกสูติฯ คนใหม่รึยังครับ
เรานำความเห็นที่ทุกคนเสนอมาพิจารณา จนเหลือตัวเลือกสองคน
แต่อาจารย์ซอจองมิน หัวหน้าแผนกสูติศาสตร์
จะขอพิจารณาเพิ่มอีกหน่อยค่ะ
ทั้งสองคนมีประวัติด้านการสอน การทำงาน
และด้านงานวิจัยยอดเยี่ยมทั้งคู่
แต่เกณฑ์ในด้านอื่นยังมีส่วนที่ไม่สมบูรณ์นักค่ะ
ฉันจะพิจารณาในส่วนนั้นอีกหน่อย แล้วค่อยตัดสินใจค่ะ
งั้นเรื่องแต่งตั้งอาจารย์แพทย์คนใหม่ ไว้ตัดสินใจกันสัปดาห์หน้าแล้วกันครับ
ค่ะ ตามนั้นค่ะ
ขอบคุณค่ะ
ขอบคุณครับ
- ไปราวด์เหรอ - อือ
(ใบสมัครตำแหน่งอาจารย์แพทย์ นอกสังกัดปี 2024 มยองอึนวอน)
เวลาผ่านไปเร็วจริงๆ นะ
ปีนี้เหลือแค่วันเดียวแล้ว
เหมือนเราเพิ่งแนะนำตัวกันตรงนี้ไปหยกๆ เอง
นั่นสิ
พวกเราอายุ 29 แล้วเหรอเนี่ย
ไม่อยากจะเชื่อเลย
นั่นสิ ยังใช้เงินเป็นเบี้ยไม่คิดแบบนี้อยู่เลย
นี่ของขวัญวันคริสต์มาสย่ะ ฉันซื้อให้ตัวเอง
เดือนก่อนเธอก็ให้ตัวเองไปแล้วนี่
สร้อยคอน่ะ
ก็มันแบล็คฟรายเดย์ ลดตั้ง 68 เปอร์เซ็นต์
จะให้ทำไง
ต้องซื้อสิ
แบบยัยนั่นต้องลองเบิกเกินบัญชีเต็มวงเงิน แล้วเป็นหนี้ท่วมหัวดูถึงจะได้สติ
โอ๊ย ขี้บ่นชะมัด
เธอขี้บ่นกว่าแม่ฉันได้ไงเนี่ย
โอ๊ย หนวกหู
เขาไม่ได้กลับบ้านอีกแล้วเหรอ
อือ เห็นว่าอยู่โต้รุ่งบนวอร์ดมาหลายวันแล้ว
ทำไมอะ
มีคนไข้แผนกนรีเวชที่เป็นมะเร็งปากมดลูกอยู่
แล้วดูเหมือนจะเจ็บปวดมาก
ท่าทางยาแก้ปวดจะไม่ได้ผล เธอเรียกทุกสองชั่วโมงเลย
นอนในห้องนี้แล้วพอมีคนโทรมาค่อยไปก็ได้นี่
เขาบอกว่าอยู่ใกล้ๆ สบายใจกว่า
ปล่อยคนไข้ไว้คนเดียวแล้วรู้สึกไม่ดี
ไม่ได้อยู่คนเดียวนะ
คนไข้มีคนดูแลตลอด 24 ชั่วโมงเลย
ไม่ใช่ คำว่าคนเดียวไม่ได้หมายความแบบนั้น
หมายถึงครอบครัว…
นี่ฉันต้องอธิบายด้วยเหรอ
คนนึงก็อบอุ่นเกินไป
อีกคนก็เย็นชาเกินไป
เธอสองคนถ้าเอามารวมกันคงพอดี
แต่ก็ดันเป็นน้ำกับน้ำมันอีก
ครับ
ครับ กำลังไปครับ
สวัสดีครับ
ยังไงครับ ได้นอนบ้างรึเปล่า
นอนไม่หลับสักนิดเลยค่ะ คุณหมอ
ทั้งหลัง เอว และสะโพกฉัน
เจ็บเหมือนจะขาดจากกันเลย
ให้ยาระงับปวดอยู่ใช่ไหม
ครับ ให้มอร์ฟีนทางสายน้ำเกลืออยู่ครับ
กลางคืนคนไข้ก็บ่นว่าเจ็บตลอด เราเลยเพิ่มจำนวนรอบแล้วด้วยครับ
แต่ถ้านอนอยู่อย่างเดียวจะทำให้เกิดลิ่มเลือดได้
ถึงจะลำบากหน่อยแต่ก็อยากให้ออกกำลังกาย…
จะออกไหวได้ยังไงคะ
ฉันเจ็บจะตายอยู่แล้ว
นั่นสิครับ
ขอโทษด้วยครับ
คอยมาดูบ่อยๆ นะ
ครับ
คนไข้ครับ ผมจะอยู่ตรงเคาน์เตอร์ตลอด
ถ้ารู้สึกปวด เรียกผมได้เสมอนะครับ
คุณหมอดูเพลียมากเลยนะคะ
ไหวรึเปล่าคะ
ไหวครับ
ผมช่วยอะไรไม่ค่อยได้มาก
แต่ก็ต้องคอยไปดูคนไข้ครับ
แบบนี้ไงคะ คนไข้ถึงเรียกหาแต่คุณหมอ
คุณพยาบาลครับ การที่มีคนเรียกหาเรา เป็นเรื่องดีจริงๆ นะครับ
เพราะมันแปลว่าเรามีประโยชน์
เมื่อไม่กี่เดือนก่อน
ผมยังเป็นมนุษย์ล่องหนที่ขนาดหนีไป
ยังไม่มีใครรู้อยู่เลยครับ
- จริงเหรอคะ - อื้อ
พอเจอกับตัวถึงรู้ว่าไม่มีอะไรน่าเศร้า ไปกว่าการไม่มีประโยชน์แล้วครับ
มีอะไรกันรึเปล่า
- สวัสดีครับ - สวัสดีค่ะ
เกิดอะไรขึ้น
คนไข้ของคุณหมอคีอึนมีคนแรก ตั้งแต่เข้ารพ.นี้มา…
เสียแล้ว
อึนมีดูแลเธอตั้งแต่ตอนเข้ารพ.มาครั้งแรก
จนถึงการรักษามะเร็งครั้งสุดท้าย
เธอจากไปกะทันหัน อึนมีเลยยิ่งช็อก
เธอยังมีเวลากว่าจะถึงตอนผ่าตัด ให้เธอร้องไห้ไปก่อนแล้วกัน
- มีอะไรด่วนเรียกฉันนะ - ครับ
ตอนนี้ไม่ใช่เวลาราวด์นี่นา
โธ่
คุณโซวอนจู
สงสัยเพราะใกล้จะผ่าตัดแล้วรึเปล่า
คุณดูกังวลมากเลยนะครับ
ฉันนึกว่าจะไม่รู้สึก เพราะเป็นครั้งที่สองแล้ว
แต่ผิดค่ะ
ฉันกลัวจนนอนไม่หลับเลย
แต่ก่อนผ่าตัดต้องพักผ่อนให้เต็มที่นะครับ
แต่คุณหมอคะ
วันนี้คุณหมอมาคนเดียวอีกแล้วนะคะ
ครับ คนเดียวครับ
ช่วงนี้รายการ "ไอแอมโซโล่" กำลังฮิตด้วย
ให้ผมใช้สิทธิ์ซูเปอร์ผ่าตัดดีไหม…
ไม่ใช่อะไรค่ะ คุณหมอดังๆ โรงพยาบาลอื่น
เขาจะมีรุ่นน้องเดินตามกันเป็นขบวนเลย
แถมยังบอกว่าเจอตัวคุณหมอยากเพราะยุ่งกันอยู่
แต่คุณหมอมาที่ห้องพักบ่อย
ก็เรามาเพราะเห็นบอกว่าคุณหมอที่นี่ดัง ฉันเลยไม่แน่ใจ
อย่างแรกเลยคือผมไม่ใช่หมอที่โด่งดังครับ
ผมแค่ตั้งใจผ่าตัดและรักษาคนไข้
อะไรประมาณนั้นครับ
ผมชอบเดินตรวจคนไข้ครับ
แต่ถ้าให้พารุ่นน้องมา
ทุกครั้งที่ทำอย่างนั้นมันเป็นการรบกวนคนอื่น
และเสียบุคลากรโดยใช่เหตุ
แล้วเรื่องแบบนั้นก็มีแค่ในซีรีส์ครับ
แต่ในความเป็นจริง
ไม่มีใครยกโขยงไปกันแบบนั้นหรอกครับ
งั้นที่บอกว่า คุณหมอผ่าตัดมา เยอะที่สุดในโรงพยาบาลนี้
เรื่องนั้นจริงใช่ไหมคะ
ค่ะ จริงค่ะ
อาจารย์ท่านผ่าตัดมาเยอะและเก่งด้วย
ไม่ต้องห่วงนะคะ
แล้วอาจารย์ยังเคยออกรายการโทรทัศน์ ที่มีแต่หมอดังๆ ไปออกด้วย
เป็นอิมยองอุงแห่งโรงพยาบาลเราเลยค่ะ
อ๋อ งั้นเหรอคะ
เอ่อ เดี๋ยวนะครับ อย่าเพิ่งตื่นเต้นไปครับ
ทำไม… ทำไมเธอ…
อะไรกัน ทำไมพูดอะไรแบบนั้น
พอได้แล้ว
- ฉันพูดจบแล้วค่ะ - อ๋อ จบแล้วเหรอ
แล้วเธอมาทำอะไร
พอดีผลตรวจของคนไข้ออกแล้วค่ะ
ค่าฮีโมโกลบินตอนตรวจคราวก่อนอยู่ที่เก้ากว่าๆ
แต่รอบนี้ที่ตรวจก่อนผ่าตัดได้ 12 กว่าๆ ค่ะ
ดีเลยครับ
เพราะคนไข้มีพังผืดบริเวณเชิงกราน
จุดที่น่ากังวลในการผ่าตัดครั้งนี้ เลยเป็นเรื่องเลือดไหล
แต่ถ้าค่าออกมาประมาณนี้
คงไม่จำเป็นต้องให้เลือดล่วงหน้า
ดีมากเลยครับ
ค่อยยังชั่วหน่อยนะคะ
ได้ยินแต่ข่าวไม่ดีอยู่ทุกวัน
ได้ฟังข่าวดีกับเขาบ้าง
ค่อยรู้สึกดีขึ้นหน่อยค่ะ
มีสัญญาณดีมาแล้วหนึ่งอย่าง
วันนี้นอนหลับพักผ่อนให้สบายใจนะครับ
พรุ่งนี้เราจะผ่าตัดให้เป็นอย่างดีครับ
- ขอบคุณค่ะ - ค่ะ ฝากด้วยนะคะ
ขอบคุณค่ะ
หวังว่าคุณโซวอนจู
จะโซวอนนาสลีปนะครับ
ฉันได้รับการยืนยันจากแผนกรังสีวิทยา
และติดต่อปรึกษา อ.แผนกศัลยกรรมหลอดเลือดแล้วค่ะ
เรียบร้อยแล้วเหรอ
ฉันยังขอเลือดเตรียมไว้ล่วงหน้า
ให้ข้อมูลคนไข้กับแผนกวิสัญญี
และเช็กเตียงห้องไอซียูซ้ำไปเมื่อเช้าด้วยค่ะ
เธอ…
พักหายใจหายคอบ้างก็ได้
ค่ะ
ทำไม มีอะไร
กังวลเหรอ
ค่ะ
การผ่าตัดรอบนี้มีพังผืดอยู่มาก ตั้งแต่ผนังเชิงกรานไปจนถึงลำไส้
เลือดน่าจะออกเยอะมากค่ะ
อือ ใช่แล้วละ
อาจารย์เคยผ่ามาบ่อยแล้ว คงจะไม่เป็นอะไร
แต่สำหรับฉัน
ถ้าเลือดออกมาก ฉันยังรู้สึกกลัวอยู่ค่ะ
ฉันเองก็เหมือนกันแหละ
ฉันเองก็หวั่นใจ
และกลัวมากเหมือนกัน
เพราะคนไข้ไม่ยอมแพ้ จนค่าเลือดออกมาดีขึ้น
และเต็มที่ในส่วนของคนไข้แล้ว
เพราะงั้นจากนี้
ที่เหลือก็เป็นหน้าที่ของเราแล้ว
แถมเลือดยังจะออกเยอะอีก
ฉันเลยกลัวมาก
แถมนอนไม่หลับด้วย
ฉันถึงได้ออกมาเดินดูคนไข้เรื่อยๆ
พยายามเล่นมุกขำๆ
และบอกคนไข้ว่ามันจะผ่านไปด้วยดี
นั่นละคือสิ่งที่ฉันทำอยู่
เพราะงั้นฉันก็เลยอยากจะ…
เพื่อเป็นกำลังใจน่ะนะ
คำที่เธอพูดเมื่อกี้
ช่วยพูดให้ฟังอีกทีสิ
คะ
ที่พูดตอนอยู่กับคนไข้เมื่อกี้น่ะ
ที่บอกว่าอาจารย์ผ่าตัดมาเยอะ และเก่งที่สุดนั่นเหรอคะ
ไม่ใช่ เรื่องนั้นไม่ได้สำคัญ
ที่ออกรายการ "หมอคนดัง"
เรื่องที่เป็นอิมยองอุงแห่งยุลเจเหรอคะ
"อิมยองอุง"
แต่ยังไง
ก็ไม่น่าเอาฉันไปเทียบกับ ซูเปอร์สตาร์ตัวท็อปขนาดนั้นนะ
มันแบบ…
เดี๋ยวแฟนคลับเขาได้ยินก็แห่กันมาพอดี
- ตอนนั้นด้วยเหรอ - ค่ะ
อาจารย์คะ
คุณแม่ที่ฉันแจ้งคนเมื่อกี้ เข้าไปที่ห้องรอคลอดแล้วค่ะ
อือ ไปกัน
- ขอบคุณนะคะ - ค่ะ
สวัสดีค่ะ
ค่ะ
คุณนัมซอลอี อายุครรภ์ 39 สัปดาห์ห้าวัน เคสมัลติ คลอดล่าสุดปี 2015
ปากมดลูกนิ่มแล้ว
แต่มีอาการเจ็บครรภ์ทุก 10 นาที เลยให้แอดมิตไว้ค่ะ
ปกติแล้วท้องที่สอง ระยะคลอดจะไว
แต่คุณแม่คลอดครั้งล่าสุดมาแล้วแปดปี
และดูจากสภาวะตอนนี้ วันนี้น้องน่าจะยังไม่มาค่ะ
ค่ะ
คงเพราะฉันเคยคลอดลูกคนแรกมาแล้ว
ฉันเลยยิ่งกลัวกว่าเดิมค่ะ คุณหมอ
มันจะราบรื่นกว่าเดิมเยอะค่ะ อย่ากังวลไปเลย
- ดีขนาดนั้นเลยเหรอ - แต่ว่า…
คราวก่อนคุณหมอบอกว่าลูกฉันตัวค่อนข้างใหญ่…
บ้าน่า!
แต่ฉันอาจจะคลอดวันที่ 31 ก็ได้
แต่แม่หมอคะ
แม่หมอบอกว่าเด็กที่เกิดในวันปีใหม่ จะดวงเฮงสุดๆ ใช่ไหมคะ
อ๋อ ยิ่งเที่ยงคืนยิ่งดีเลยเหรอ
โอเค
แต่ทำไมห่างกันแค่วันเดียว แล้วชะตาต่างกันขนาดนี้คะ
วันที่ 31 นี่ไม่ดีเลยใช่ไหมคะ
ขอโทษทีค่ะ
เดี๋ยวจะวางแล้วค่ะ
ขอโทษด้วยค่ะ
เธอผ่านการทำเด็กหลอดแก้วมาหลายครั้ง
เลยมุ่งมั่นกว่าคนอื่นหน่อยค่ะ
แล้วพรุ่งนี้ก็เป็นวันที่ 31 แล้วด้วย
บางคนที่มีอาการเจ็บท้องในช่วงนี้
เลยอยากให้ลูกเป็นเด็กปีใหม่น่ะค่ะ
หมายถึงเด็กที่เกิดตอนเที่ยงคืน ของวันที่ 1 มกราคมพอดีค่ะ
เพราะงั้นถึงได้วิ่งวุ่นกันสินะคะ
สวัสดีค่ะ
ไม่ใช่อะไร วันนี้น้ำคร่ำฉันแตก
วันคลอดของฉันเลยเลื่อนขึ้นมาค่ะ
แต่มันอะไรกันเนี่ย
พวกเขาบอกว่าเจ้าตัวน้อยของฉัน อาจจะได้คลอดพรุ่งนี้ค่ะ
เพราะงั้นไหนๆ ก็ไหนๆ แล้ว
ฉันเลยว่าจะคลอดเด็กปีใหม่ดูค่ะ
ฉันจะคลอดเที่ยงคืนของวันที่ 1 มกราคม
แล้วนำพลังศักดิ์สิทธิ์มาแบ่งปันทุกคนนะคะ
อย่าลืมกดติดตาม กดไลค์ เปิดแจ้งเตือน…
อุ๊ย ตายแล้ว
ขอโทษด้วยค่ะ พอดีฉันต้องอัปคลิป
- ขอโทษนะครับ - ขอโทษค่ะ
แค่ลูกแข็งแรงก็พอแล้ว จะหวังอะไรมากมาย
พิธีทำนายอนาคตมันสำคัญอะไรขนาดนั้น
เอ่อ มินฮเย
ฉันก็อยากไปฉลองวันเกิดปีแรกของลูกเธอนะ
แต่วันนั้นดันตรงกับวันเกิดแม่สามีฉันพอดี
ทำไมต้องรู้สึกผิดที่ชวนฉัน
ฉันเสียใจกว่าอีก ที่เธอต้องคอยระวังตัวเวลาอยู่กับฉัน
สัปดาห์นี้ฉันเพิ่งย้ายตัวอ่อนไป และเดี๋ยวจะตรวจเลือด
มันจะผ่านไปด้วยดีแน่ ไม่ต้องห่วง
ฉันไม่เป็นอะไรจริงๆ
อื้อ ไว้คุยกันใหม่นะ อือ
คูซึงวอน
เอ๊ะ ที่รักเหรอ
อะไรกัน ที่รักหรอกเหรอ
มันหนาวนะ มาทำอะไรตรงนี้
ได้ยินรึเปล่า
เปล่า
แล้วเดินหนีทำไม
ผมหนาวน่ะ
รู้จักมินฮเยใช่ไหม
อือ เพื่อนที่คุณสนิทที่สุดไง
เธอพูดในงานแต่งงานเรา
แถมมาตอนน้องสะใภ้รับปริญญาด้วย
เธอตั้งท้องไม่สำเร็จสักที
- ปีที่แล้วเลยไปที่รพ.เดียวกัน - อือ
แต่เธอทำเด็กหลอดแก้วครั้งเดียวก็สำเร็จเลย
เด็กอายุครบหนึ่งขวบแล้ว
น่ารักมากเลยเนอะ
น่ารักจัง
แล้วทำไมล่ะ ไม่อยากไปงานวันเกิดลูกเขาเหรอ
อือ
ฉันทำใจยินดีด้วยไม่ได้
ก็เลยโกหกเธอไป
ดีแล้วละ
ฉันโกรธที่เธอชวนฉันไปงาน
เสียใจที่เธอต้องมาเกร็งกับฉัน
แถมยังหงุดหงิดที่เธอถามว่า ฉันไม่เป็นอะไรใช่ไหมด้วย
แต่ตอนนี้สิ่งที่ฉันไม่ชอบที่สุด
คือการที่ฉันอิจฉาตาร้อน
จนทำตัวน่าสมเพชแบบนี้
อีกไม่กี่วันก็จะตรวจเลือดแล้ว
คุณแค่อ่อนไหวเท่านั้นแหละ
ทำไมแค่อยากตั้งท้อง
ถึงทำให้คนเละเทะได้แบบนี้
คุณไม่ได้เละเทะนะ
มันเกิดขึ้นได้
ผมเข้าใจ
โอ๊ย มือเย็นหมดแล้ว
เข้าบ้านกันเถอะ
หนาว
เข้าบ้านกัน หนาว
ยังไม่ทันกำหนดวันย้ายเลย ทำไมเก็บของแล้วล่ะคะ
ผมอยากจัดแจงไว้ล่วงหน้าตอนที่มีเวลาน่ะ
พอขึ้นปีสองแล้ว คงไม่มีเวลาจัดห้องเลยด้วยซ้ำ
ให้ผมละมือไปช่วยคุณไหม
สัปดาห์ก่อนฉันจัดไปแล้ว
ยังนี่
จัดแล้วนะ
นั่นคือทำแล้วเหรอ…
พอขึ้นปีสองฉันจะยุ่งขึ้น จนเราไม่ได้เจอกันรึเปล่า
ต้องทำคลอดเยอะขึ้นด้วยนี่คะ
ใช่ครับ
แต่งานที่เคยทำตอนปีหนึ่งก็จะน้อยลงด้วย
ได้ยินว่าปีหน้าจะไม่มีปีหนึ่ง
ถ้าแบบนั้นคงเหนื่อยมากเลย
ไม่เป็นไรค่ะ ฉันออกก่อนปีสองก็ได้
เอาอีกแล้ว
แค่พูดเฉยๆ น่า
ฉันจะไปทำงานจนกว่าหนี้จะหมด ไม่ต้องห่วงค่ะ
แต่ก็ใกล้จะหมดแล้วนะคะ
ตอนนี้เหลือแค่ 19 ล้านแล้ว
โห ใช้ไปเยอะแล้วนี่
ฉันจะไม่เบิกเกินบัญชีอีกแล้ว
ในนี้มันรกมาก
ผมเลยว่าจะจัดทีหลังครับ
อ๋อ ก็ได้ค่ะ
"ถึงมายโดวอน"
"เรียนเหนื่อยแย่เลยใช่ไหมคะพี่
ฉันคิดถึงพี่
- จนแทบทนไม่ไหว" - ไม่ใช่ของผมนะ
"บางครั้งก็เหมือนฉันจะเป็นคนที่ชอบพี่มากกว่า
น่าน้อยใจมากเลย…"
ทำอะไรกันน่ะ
สองคนนี้…
ถึงกับลงไม้ลงมือกันแล้วเหรอ
โออียอง เอาข้อศอกออก
นั่นมันลิ้นปี่ โดนขึ้นมาถึงตายเลยนะ
ไอ้หมอนี่เมื่อไรจะโตสักที
แกป่วยปะเนี่ย
ผมแข็งแรงดี
เราไม่ได้ทะเลาะกันนะ
ฉันช่วยเขาต่างหาก
เออจริงสิ
ขอร้องละ
โธ่เว้ย
ไม่ถูกสักงวด
ซื้อไว้ตั้งแต่เมื่อไรเนี่ย
(ยินดีด้วย! คุณถูกรางวัล 32,984,892 วอน)
(โรงพยาบาลยุลเจจงโน)
อเมริกาโน่ร้อนแก้วนึงค่ะ
ค่ะ 1,500 วอนค่ะ
ชำระเงินเรียบร้อยค่ะ
ค่ะ โออียองค่ะ
สวัสดีค่ะ ติดต่อจากธนาคารนะคะ
ฉันโทรมาเรื่องการขยายเวลา เงินเบิกเกินบัญชีค่ะ
อ๋อ บัญชีนั้นเหรอคะ
หากต้องการขยายเวลาอีกครั้งจนถึงปีหน้า…
ต้องเอาเอกสารรับรองการทำงานไปยื่นใช่ไหมคะ
ค่ะ แต่ถ้าไม่ต้องการขยายเวลา
คุณสามารถชำระยอด 19,750,300 ได้เลยค่ะ
ชำระเลยค่ะ
ฉันไม่ยืดเวลาแล้วค่ะ
ได้ค่ะ
ถ้าอย่างนั้นบัญชีจะมีกำหนดถึง วันที่ 21 มกราคมนะคะ
ค่ะ
ขอบคุณค่ะ
หมอโออียอง
อรุณสวัสดิ์ค่ะ คุณหมอ
เธอทำสถิติการทำคลอดของเดือนนี้ไว้ใช่ไหม
ส่งมาให้ฉันทางอีเมลภายในคืนนี้นะ
ใส่ข้อมูลของคุณแม่กับเด็กที่คลอดวันนี้มาด้วยล่ะ
ถ้างั้นคงต้องขอเวลาอีกหน่อย…
ฉันต้องทำอัลตราซาวด์คนไข้ในเอ็มเอฟไอซียูด้วย
เตรียมให้พร้อมล่ะ เดี๋ยวนี้เลย
กินกาแฟก่อนก็ได้
ไม่เป็นไรค่ะ
เดี๋ยวฉันไปเตรียมให้เดี๋ยวนี้เลย
ถ้าจะซื้อกาแฟ เชิญตรงนี้ค่ะ
อะไรกัน
เป็นอะไร น่ากลัวชะมัด
แบบนี้ก็เพิ่งเคยเห็นแฮะ
นี่! พระอาทิตย์ขึ้นแล้ว ตื่น
เช้าแล้วเหรอ
อยู่บนวอร์ดทั้งคืนอีกแล้วเหรอ
อือ
คุณฮงซาราปวดเยอะขึ้นเรื่อยๆ
เลยเรียกตลอดเลย
ว่าแต่ให้ยาบ่อยขนาดนั้นได้เหรอ
ไม่เกินปริมาณเหรอ
ฉันไม่ได้เข้าไปให้ยา
แต่เข้าไปดูว่าเธอโอเครึเปล่า
อ๋อ ไปดู
แล้วดูอะไรอะ
ยิ่งคนไข้ปวดมากก็ยิ่งเศร้าและเหงากว่าเดิม
ฉันเลยเข้าไปเจอหน้าเขาแล้วก็คุยเป็นเพื่อน
แล้ว…
ไปเจอแล้วคนไข้จะหายปวดเหรอ
ก็คนไข้เขาไม่ได้เรียกนายไปเพื่อเจอหน้า
แต่เรียกเพราะปวดนี่นา
เย็นชาชะมัด
คนไข้ปวดเชิงกรานมากเพราะก้อนมะเร็งใหญ่ขึ้น
และเจ็บทั้งตัวเพราะมะเร็งแพร่กระจาย
คนไข้รับมอร์ฟีนทางสายน้ำเกลือ มาแล้วสามวันแต่ก็ไม่หายปวด
อื้อ
ฉันถึงเป็นห่วงไง แล้วจะกลับบ้านได้ยังไง
ฉันไม่ได้หมายความอย่างนั้น
นายกับฉันคงเป็นน้ำกับน้ำมันจริงๆ
นี่ จะไปไหน
ผ่าตัด
(โรงพยาบาลยุลเจจงโน สถานะการผ่าตัด)
("ลาก่อนปี 2023" ส่งท้ายตะวันตกดินด้วยความหวัง)
(เวลาให้ยาสลบ เวลาปัจจุบัน เวลาผ่าตัด)
สัญญาณชีพเป็นยังไง
ความดันต่ำครับ
อีบีแอลอยู่ที่ 1,100
ผมใช้ยากระตุ้นความดันระหว่างให้เลือดอยู่ตลอด
แต่สัญญาณชีพไม่คงที่เลยครับ อาจารย์
เราผ่าก้อนเนื้อออกมาแล้ว และห้ามเลือดส่วนใหญ่ได้แล้ว
แต่อุ้งเชิงกรานยังมีเลือดซึมอยู่ค่ะ
ไม่ได้การแล้ว เราจะย้ายคนไข้ไปไอซียูครับ
- ค่ะ - เลือดยังไหลตลอด ไม่เป็นอะไรเหรอคะ
- ขอผ้าก๊อซม้วนครับ - ค่ะ ห้องผ่าตัดสิบนะคะ
เราจะอุดเพื่อหยุดเลือดไว้ก่อนครับ
ยังไงเราก็จะยังหาเส้นเลือดฝอยไม่เจอ
เพราะอวัยวะภายในยังบวม
ถ้ามัวเสียเวลาอยู่
อาการคนไข้จะแย่ลง
จัดการด้านใน แล้วถ้าคอมเพรสชันแล้ว
ค่อยเปิดเช็กแล้วปิดช่องท้องอีกที
(เวลาปัจจุบัน เวลาผ่าตัด)
(ห้องรอคลอด)
ยัง 16:20 น. อยู่เลย
ฉันทนได้
ฉันทนไหวค่ะ
เดี๋ยวก่อน
หมอดูบอกว่า
ให้คลอดเที่ยงคืนวันที่ 1 มกราคม
แล้วจะมีวาสนาได้เป็นประธานาธิบดี
- คุณแม่คะ - รออีกหน่อยไม่ได้เหรอ
อีกแค่ไม่กี่ชั่วโมงเองค่ะ
ฉันคลอดวันที่ 31 ไม่ได้จริงๆ
ขอโทษนะคะ
คนที่เลือกว่าจะคลอดวันไหนคือตัวเด็กเองค่ะ
นับถึงสามแล้วเบ่งนะคะ
หนึ่ง สอง สาม!
เด็กออกมาแล้วค่ะ
หวัดดีจ้ะ
คุณแม่เก่งมากค่ะ
ตอนนี้เหลือแค่ต้องนำรกออกค่ะ
ลูกฉันปกติดีใช่ไหมคะ
ค่ะ เดี๋ยวจะให้อุ้มนะคะ
- โออียอง เอารกออก - ค่ะ
ฉันเหรอคะ
ฉันยัง…
ฉันสอนไปหมดแล้วนี่
ค่อยๆ
เบาแรงหน่อย…
หลบไป
ฉันเคยบอกแล้วใช่ไหมว่าอย่าดึงรวดเดียว
ถ้าดึงแรง
สายสะดือจะขาดออกจากรก
ขอโทษค่ะ
คุณแม่ยงฮีซอน และคุณพ่อจอนแทซานใช่ไหมคะ
ค่ะ
เวลาเกิดคือ 16:28 น. ของวันที่ 31 ธันวาคมค่ะ
รู้สึกผิดจัง
แม่…
ขอโทษนะที่คลอดหนูเร็วไป
โอ้โฮ
ปลายปีของแท้
คุณหมอครับ
คะ
ผมกำลังจะโทรหาคุณหมอพอดี
มีอะไรเหรอคะ
คุณหมอคงต้องไปดูหน่อยแล้วครับ
ค่ะ
เธอเป็นผู้ป่วยมะเร็งกำเริบ
มาด้วยอาการอ่อนแรงและหายใจลำบาก
ผลตรวจแล็บออกมาแล้วแต่ค่าแย่มาก
และความดันก็กำลังตกครับ
ผู้ป่วยอยู่ในภาวะติดเตียงครับ
ความดันเท่าไรคะ
ให้ยากระตุ้นความดันแล้ว แต่ยังอยู่ที่ 60/40 ครับ
แปลว่าอาการแย่มากเลยนะ
ผมลองเช็กดูแล้ว คนไข้เซ็นปฏิเสธการกู้ชีพไว้ครับ
ค่ะ เข้าใจแล้วค่ะ
แล้วคนไข้ชื่ออะไร
ยอมมีโซ
อายุ 38 ปี หลังจากทำคีโมที่นี่ ครั้งสุดท้ายเมื่อเดือนตุลาคม
ก็รักษาติดตามอาการมาตลอด
(โรงพยาบาลยุลเจจงโน)
ได้เช็กการบีบตัวของมดลูกของคุณยงฮีซอนรึยัง
ค่ะ ฉันไปเช็กมาเมื่อกี้
มดลูกบีบตัวดีและไม่มีเลือดคั่งค่ะ
โล่งอกไปทีนะ
แล้วเรื่องหมอดูล่ะ เรียบร้อยรึยัง
ฉันคุยกับเธอเรียบร้อยแล้วค่ะ
หมายถึงหมอดูนะคะ
ฮะ
ฉันรับสายแทนคนไข้
สรุปว่าถ้าเกิดวันที่ 1 มกราคม ดวงจะดีแค่บั้นปลายชีวิต
และได้เป็นประธานาธิบดีตอน 80
แต่ถ้าเกิดวันที่ 31
ถึงเป็นแค่นายกฯ แต่ก็เป็นนายกฯ ที่อายุน้อยที่สุด
เราตกลงกันอย่างนั้นค่ะ
ถึงดึงรกออกมาไม่ได้
แต่เธอก็จัดการกับคนไข้ได้ดีนะ
ทำได้ดีมาก ไปหาข้าวเย็นกินซะนะ
ค่ะ
ค่ะ เข้าใจแล้วค่ะ
บนวอร์ดไม่มีเตียงว่าง
ญาติคนไข้คงจะต้องมาตรงนี้ค่ะ
ครับ
คนไข้ชอบความเงียบ
ชอบอยู่คนเดียว
ทำไมต้องเป็นวันนี้ด้วยนะ
คุณหมอรู้จักเธอเหรอครับ
ค่ะ เธอเป็นคนไข้คนแรกของฉันที่แผนกนรีเวช
ฉันเคยหนีไป
แต่ก็กลับมาดูคนไข้คนนี้
งั้นเดี๋ยวผมไปเขียนชาร์ตคนไข้รอนะครับ
คุณยอมมีโซคะ
น้องชายคุณกำลังจะมานะคะ
เดี๋ยวอาจารย์หมอก็จะมาเหมือนกัน
ตอนนี้สถานการณ์ไม่ค่อยดีค่ะ
เรื่องคำสั่งปฏิเสธการกู้ชีพ จะคงไว้เหมือนเดิม…
ค่ะ
เรายังให้ยาแก้ปวดอยู่เรื่อยๆ
รู้สึกปากแห้งตลอดเลยใช่ไหมคะ
ให้ฉันเอาผ้าก๊อซชุบน้ำให้ไหมคะ
ถ้างั้น…
ถ้างั้น ตอนนี้…
ก็ไม่มีอะไรที่ฉันทำให้ได้อีกแล้ว
ฉันน่ะ…
ตอนนี้ฉันทำงานเก่งแล้วนะคะ
มีคนชมฉันเยอะเลยด้วย
ต้องขอบคุณคุณเลยค่ะ
(ห้องไอซียู พื้นที่จำกัดการเข้าออก)
ซาบีซาบี ทำไมมาอยู่ตรงนี้ล่ะ
ฉันมาเขียนชาร์ตแล้วก็มาดูคนไข้ด้วยค่ะ
คงไม่มีอะไรให้ทำไปซักพัก
ไปที่ห้องพักเถอะ ไว้โทรไปเธอค่อยลงมา
ไม่เป็นไรค่ะ
ไม่งั้นก็ไปหาข้าวกินหน่อยไป
ฉันต้องเขียนบันทึกการผ่าตัดอยู่ดี เดี๋ยวฉันคอยดูไปด้วยก็ได้
ฉันไม่เป็นไรนะคะ
คุณหมอคะ สัญญาณชีพตกค่ะ
อาจารย์คะ คุณโซวอนจูมีเลือดออกแบบแอคทีฟค่ะ
ชีพจรอยู่ที่ 110
เราให้นอร์เอพิเนฟรินอยู่ แต่ความดันยังต่ำกว่า 60
คงรอนานกว่านี้ไม่ได้แล้วค่ะ
ค่ะ เข้าใจแล้วค่ะ
แผนกวิสัญญีใช่ไหมคะ คนไข้ห้องผ่าตัดสิบ ต้องเข้าผ่าตัดอีกครั้งค่ะ
ค่ะ พาคนไข้ออกไปนะคะ
- ค่ะ - ค่ะ
เอากล้องออกไป
น่าจะต้องมาตอนนี้เลยค่ะ
คุณหมอคะ ขออีกชั่วโมงนะคะ
ไม่สิ ตอนนี้เลย
ปวดมากเลยค่ะ
- ย้ายไปห้องคลอดนะคะ - เดี๋ยวค่ะ
เดี๋ยวค่อยไปไม่ได้เหรอคะ
ไม่ได้ค่ะ
เมื่อกี้ฉันลงตัวอย่างในไลฟ์ไปแล้วด้วย
ขอแค่ชั่วโมงเดียวเองค่ะ
ไม่ได้เป็นเด็กปีใหม่ น่าเสียดายออก
ไม่น่าเสียดายเลยสักนิดค่ะ
ฉันรู้ดีค่ะ เวลานี้แหละดีที่สุด
คะ
เด็กพร้อมแล้ว ห้องคลอดก็พร้อมแล้ว
แค่คุณแม่พร้อม ทุกอย่างก็สมบูรณ์แบบค่ะ
- พาไปเลยนะคะ - เร็วค่ะ
ที่รัก
หวัดดีจ้ะ
(เวลาปัจจุบัน)
ลูกของคุณแม่มุนจินฮี และคุณพ่อซงจีฮวาน
เกิดเวลา 23:02 น. ของวันที่ 31 ธันวาคมค่ะ
ค่ะ
น่าเสียดายที่ไม่ใช่เด็กปีใหม่
แต่เขาก็จะเป็นลูกน้อยที่น่ารักของคุณแม่ตลอดไป…
คุณหมอคะ
เขาบอกว่าเด็กเพิ่งเกิดใหม่จะหน้าตาไม่น่ารัก
แต่ทำไมเขาน่ารักแบบนี้คะ
น่ารักจริงๆ ค่ะ
โออียอง
โอกาสสุดท้ายของปีนี้แล้วนะ เอายังไง ลองดูอีกครั้งไหม
ค่ะ
- ไม่ค่ะ ฉันพูดผิด… - มา
ทีนี้ใช้มือซ้าย…
ฉันจะดึงรกออกมาโดยไม่ให้สายสะดือขาดค่ะ
รกออกมาแล้วค่ะ
- เริ่มให้ออกซิโตซินได้ค่ะ - ค่ะ
ดี
(ห้องคลอด)
เธอคงเสียใจที่ลูกไม่ใช่เด็กปีใหม่นะ
ไม่หรอกค่ะ
เธอบอกว่าดีเสียอีกที่ได้ต้อนรับปีใหม่กับลูก
ตอนนี้เธอกำลังตั้งใจถ่ายคลิปกับสามีอยู่ค่ะ
แต่อาจารย์คะ วันนี้ความปรารถนา ลุล่วงแล้วสินะคะ
อาจารย์บอกว่า
อยากลองฝากคุณหมอปีหนึ่ง เก็บงานทำคลอดก่อนหมดเดือนธค.นี่คะ
นั่นสิคะ
วันนี้คุณหมอทำได้ดีมากค่ะ
เจอกันปีหน้านะคะ
เมื่อกลางวันเธอยังไม่ได้เรื่องอยู่เลย จู่ๆ เกิดอะไรขึ้น
คือ…
ฉันอายที่ทำพลาดอยู่ตลอด
และทั้งที่คนทำพลาดคือฉัน
แต่พอคิดว่าคนที่ได้รับผลกระทบ คือคนไข้แล้วฉันก็กลัว
เลยลองไปหาคลิปวิดีโอดูมาค่ะ
ฉันไม่ได้แค่หาดูนะคะ
คือ…
ฉันลองฝึกมาด้วย
ฝึกกลางอากาศแบบนี้
เธอจะกลัวทำไม ฉันกำลังชมอยู่ว่าเธอทำได้ดี
ทำได้ดีแล้ว
ทำได้ดีขนาดที่ว่า
เหมือนฉันกำลังเห็นตัวเองตอนปีหนึ่งเลย
ค่ะ
นี่เป็นคำชมที่ยิ่งใหญ่มากเลยนะ
ขอบคุณนะคะ
โออียอง ไปที่นึงกับฉันสักเดี๋ยวสิ
ไปไหนคะ
ที่ดีๆ
มาหลับอยู่ตรงนี้อีกแล้วเหรอ
หนึ่งปีที่ผ่านมา เรียนรู้ได้แค่เรื่องนอนหลับได้ทุกที่ใช่ไหม
ขอโทษครับ
ถ้าหลับจะเรียกว่าขึ้นเวรเหรอ
ทำงานทั้งคืนสิถึงจะเรียกว่าขึ้นเวร
วันนี้เวรฉันค่ะ อาจารย์
แล้วหมอนี่ล่ะ
ผมเห็นว่าคุณฮงซาราปวดอยู่ตลอด…
แล้วยังไง
ผมเลยไปอยู่กับเขา ไปพูดคุยด้วย
และคิดว่าถ้าช่วยในส่วนอื่นได้ก็คงจะ…
คุณฮงซาราค่ะ คนไข้น่าจะปวดอีกแล้ว
ฉันอีกแล้วค่ะ
รู้สึกไม่ดีตรงไหนเหรอครับ
ไม่ใช่เรื่องนั้นค่ะ
ฉันรู้สึกว่าแปลกๆ ที่ฉันไม่ปวดเลยค่ะ
ที่ผ่านมา แค่โดนเตียงนิดเดียวฉันก็เจ็บมาก
จนนอนไม่ได้เลย
แต่วันนี้ฉันนอนยาวได้ตั้งสี่ชั่วโมงเลยค่ะ
อาการคนไข้ดีขึ้นเหรอ
ผลตรวจแล็บก็เท่าๆ กับก่อนหน้านี้เลยค่ะ
ผมไปเจอในหนังสือมาครับ
ในตำรากับคู่มือ
ดูแลความเจ็บปวดของศูนย์มะเร็งบอกว่า
หากโอปิออยด์คุมความเจ็บปวด จากมะเร็งที่แพร่ไปยังกระดูก
หรือความผิดปกติของเส้นประสาทไม่ได้
การเพิ่มสารเสริมจะช่วยให้ได้ผลดีครับ
ผมเลยไปดูงานวิจัยที่เกี่ยวข้องกัน
การเพิ่มไดอะซีแพมและเดกซาเมทาโซน
จะช่วยลดอาการกล้ามเนื้อหดเกร็ง
และลดการอักเสบบริเวณรอบเนื้องอก
รวมถึงลดอาการเจ็บปวดได้ครับ
นอกจากมาเจอคนไข้แล้ว
ผมคิดว่าถ้าลองทำอย่างอื่นด้วยจะเป็นยังไง
ผมก็เลย…
ดีมากเลยค่ะ คุณหมอ
คงเพราะฉันหลับได้ดีด้วย
พอส่องกระจกแล้ว ฉันดูไม่เหมือนคนป่วยเลยค่ะ
ที่จริงแล้วลูกสาวฉัน
จะมาสวัสดีปีใหม่ฉันในวันพรุ่งนี้พอดี
นานๆ ทีแกคงได้เห็นแม่ยิ้มบ้างค่ะ
ขอบคุณนะคะ คุณหมอ
ไม่เป็นไรครับ
นายน่ะ ทำไมจู่ๆ ถึงทำสิ่งที่ไม่ได้สั่ง
ขอโทษครับ
มันอยู่ในหนังสือที่ซาบีอ่านในห้อง…
มาเอาป่านนี้
คิดได้ซะเร็วเชียวนะ
ขอโทษครับ
นี่ ออมแจอิล
ฉันจะส่งไฟล์เอกซ์เซลเกี่ยวกับมะเร็งรังไข่ให้
เอาข้อมูลไปเรียบเรียงที
ครับ
ถ้าข้อมูลออกมาดี
ฉันจะดูเรื่องเขียนบทคัดย่อให้ และให้นายมีชื่อเป็นผู้เขียนคนแรก
ทำข้อมูลมาให้ดีล่ะ
ครับ
สวัสดีครับ อาจารย์
สวัสดีค่ะ อาจารย์
คุณพระ
ออมแจอิล สุดยอด!
ทำไมครับ
นี่ครั้งแรกจริงๆ นะคะ
ที่อาจารย์โจจุนโมชมใคร
เขาไม่ได้ชมผมนะครับ
เขาชวนเขียนวิจัยเลยนะคะ
นั่นแหละคำชม
นี่ อาจารย์โจจุนโม
ชวนเด็กปีหนึ่ง แถมยังออกปากก่อนด้วย
น่าจะครั้งแรกตั้งแต่มียุลเจมาเลยมั้ง
มันดีใช่ไหมครับ
ใช่สิคะ
อย่างกับปั๊มคำว่า "เก่งมาก"
ไว้บนหน้าผากเลย
ถึงงานจะเยอะขึ้นก็เถอะ
โอ้โฮ ออมแจอิล
ทำสำเร็จแล้ว สำเร็จเลยแหละ
เหมือนเพิ่งผ่านช่วงที่ซื่อบื้อไปไม่นานแท้ๆ
คุณหมอครับ ผมก็นึกว่าตัวเองซื่อบื้อเหมือนกัน
แต่พอเห็นหมออินเทิร์นปีนี้แล้ว ผมดูดีไปเลยครับ
ก็จริงแหละค่ะ
คนนั้นใครนะ
ฉันจำไม่ได้ว่าใคร
แต่เขาเห็นคนไข้ที่นอนติดเตียงน้ำมูกไหล
แล้วบอกว่ากะโหลกร้าว
แถมยังบอกว่า "คุณหมอครับ ผมเจอคนไข้ ผนังหลอดเลือดแดงใหญ่ปริแตกเซาะ"
โทรมาบอกฉันซะเสียงเครียดเชียว
เมื่อประมาณเดือนมีนาได้มั้ง
หมออินเทิร์นคนไหนนะ
นั่น…
ผมเองครับ
ผมทำเองครับ
ตอนนั้นตลกมากเลยค่ะ
อาจารย์ซอจองมินให้ฉันเอาของไปให้
ฉันลืมไปเลย
ไปก่อนนะคะ
อ.เขาน่าจะกลับไปแล้วนะ
(อะเซทามีโนเฟน ไดอะซีแพม เดกซาเมทาโซน)
(ไดอะซีแพม กล้ามเนื้อหดเกร็ง สเตียรอยด์)
นี่เหล้าที่อาจารย์บอกว่า จะเก็บไว้ดื่มในวันดีๆ ไม่ใช่เหรอคะ
อือ ซึ่งมันก็คือวันนี้
วิจัยได้รางวัลเหรอคะ
เปล่า
หรือเลื่อนขั้น…
ก็คงไม่ใช่
วันนี้วันเกิดเหรอคะ
ไม่ใช่
แล้วทำไมถึง…
เมื่อกี้ไม่ได้ยินเหรอ
ความปรารถนาของฉันลุล่วงแล้วเพราะเธอ
จากที่คราวก่อนเธอเย็บมดลูกให้คนไข้
และเอารกออกในวันนี้
ฉันรู้อยู่แล้วว่าเธอฝีมือดี
แต่เรื่องพวกนั้นจะสะดุดตาแค่ตอนนี้
พอผ่านไปหลายปีเข้า ทุกคนก็จะเหมือนๆ กัน
เรื่องฝีมือพอทำๆ ไปเดี๋ยวก็เก่งขึ้น
แต่เรื่องที่เธอกลัวคุณแม่จะเป็นอะไร
เลยคิดที่จะเรียนรู้และหาข้อมูลน่ะ
ทำฉันตกใจนะ
ยิ่งเป็นโออียองที่คิดจะเลิกเป็นหมออยู่ทุกวันด้วย
เท่านั้นก็ให้ดื่มมันได้แล้วละ
มันไม่ได้ยิ่งใหญ่ขนาดนั้นหรอกค่ะ
แต่ยังไงถ้าได้ดื่มก็คงดีเหมือนกันค่ะ
เปิดเลยไหมคะ
ตรงนี้เหรอ
ใครเขากินเหล้าในโรงพยาบาลกัน
แล้วเรียกฉันมาทำไมคะ
เอาไปดื่มซะ
วันนี้เหมาะกับการดื่มนักแหละ
ไม่เป็นไรหรอกค่ะ
ไว้คราวหน้าค่อยดื่มด้วยกันข้างนอกก็ได้
ฉันอยากให้
แต่ยังไง…
ขอรับไว้ด้วยความขอบคุณค่ะ
ค่ะ
เอาแล้วเหรอ เข้าใจแล้ว
อะไรกันเนี่ย คุณนัมซอลอีออลฟูลแล้ว
กะทันหันเลยนะคะ
เขาจะให้เธอลองเบ่งดูแล้วพาขึ้นมาทันที
ฉันไปก่อนละ
วันนี้ดื่มให้เต็มที่ แฮปปี้ให้สุดๆ ไปเลยนะ
อาจารย์คะ
ไว้ฉันจะมาเอามันไปวันหลังค่ะ
บอกแล้วไงว่าเธอกลับเลยก็ได้
เธอไม่ได้ขึ้นเวรด้วยนี่
ยังไงฉันก็เป็นหมอเจ้าของไข้ อยากรู้ด้วยค่ะว่าเด็กน้อยจะเป็นยังไง
ค่ะ
เดี๋ยวฉันเข้าไปทำคลอดค่ะ
รบกวนพาเธอมาทีค่ะ
ถ้าเจ็บเมื่อไร เบ่งนะคะ
ใกล้แล้วค่ะ คุณแม่
สู้อีกหน่อย เดี๋ยวจะได้เจอลูกแล้วนะคะ
โออียอง เด็กกำลังจะออกมาแล้ว
เธอเป็นคนรับ
คะ
คุณหมอ เร็วสิคะ
ยังไงก็ต้องจับมือกันทำอยู่แล้วค่ะ
มาเร็วสิ
ค่ะ
คุณแม่คะ เบ่งครั้งสุดท้ายแล้วค่ะ
ถ้าจะให้ข้อไหล่ออกมา
ต้องให้หัวเด็กลงมาด้านล่างหน่อย
ไหล่ออกมาแล้วค่ะ
ใช้มือนึงประคองคอ
และอีกมือวางที่หลัง
เลื่อนลงไปแถวก้น…
เด็กออกมาแล้วค่ะ
ที่รัก
ลูกออกมาแล้ว
ที่รัก
เธอเก่งมากเลย
เธอเก่งมาก
หวัดดีจ้ะ
ทำได้ดีมาก หลบออกมา
คุณแม่คะ ยินดีด้วยนะคะ
เด็กแข็งแรงดีค่ะ
เดี๋ยวจะให้อุ้มนะคะ
- ขอบคุณค่ะ - ขอบคุณครับ
ขอบคุณค่ะ
คุณเก่งมากเลย
คุณแม่คะ ลูกค่ะ
ลูกแม่
นี่แม่เอง
ขอบคุณที่มาหาแม่นะ
ขอบคุณนะ
ลูกของคุณแม่นัมซอลอี คุณพ่อโดเซโฮ
เกิดในวันที่ 1 มกราคม 2024 เวลา 00:00 น.ค่ะ
จริงเหรอ
ยินดีด้วยนะคะ
เด็กปีใหม่นี่นา
- ยินดีด้วยค่ะ - น่าทึ่งมากเลยค่ะ
(เวลาให้ยาสลบ เวลาผ่าตัด เวลาปัจจุบัน)
เป็นยังไงบ้างครับ
ดีครับ
ผมลดปริมาณนอร์เอพิเนฟรินลง
แต่สัญญาณชีพยังคงที่ดีครับ
ดูเหมือนเราจะจัดการได้แล้ว
ค่ะ ไม่เห็นเลือดไหลแล้วค่ะ อาจารย์
ผมกลัวแทบแย่ว่าจะเกิดเรื่องใหญ่ขึ้น
เอาละ ถ้างั้นทีนี้…
เราจะปิดช่องท้องแล้วจริงๆ ค่ะ
- ขอไหมขนาด 1-0 ครับ - ค่ะ
แล้วก็…
ทุกคน
แฮปปี้นิวเยียร์นะ
เลยเที่ยงคืนแล้วนี่คะ
สวัสดีปีใหม่ค่ะ
- สวัสดีปีใหม่ค่ะ - สวัสดีปีใหม่ค่ะ
สวัสดีปีใหม่ครับ
สวัสดีปีใหม่ค่ะ
หมอคิมซาบีก็เช่นกันนะ
ตอนคนไข้ฟื้นขึ้นมา เราอย่าลืมบอกเธอล่ะ
"ไม่เจอกันนาน แทบจำไม่ได้เลย
เจอกันล่าสุดตั้งปีที่แล้ว"
"โอ้โฮ ระหว่างนั้นแข็งแรงขึ้นเยอะเลยนะครับ"
ไม่ดีเหรอ
ซาบี หัวเราะสิ
ช่วยอย่าฝืนได้ไหม
ฉันก็รู้ว่ามันไม่ตลก
ถึงอย่างนั้น เราต้องพูดเล่นแบบนี้
คนไข้จะได้ยิ้มออก
และรู้สึกดีขึ้น
ทำให้ฟื้นตัวได้ไวไงล่ะ
พี่
ฝากทักทายแม่
แล้วเรามาเจอกันอีกนะ
ถึงตอนนั้น
เรามาอยู่ด้วยกันไปนานๆ นะ
วันที่ 1 มกราคม 2024
เวลา 12:15 น.
คุณยอมมีโซเสียชีวิตค่ะ
พี่
เอ่อ คุณหมอครับ
พี่สาวผมเจ็บปวดมากไหมครับ
เธอป่วยมานานแล้ว
ตอนเสีย เธอไปอย่างทรมานรึเปล่าครับ
คนไข้ดูเจ็บปวดมาก เราเลยให้ยาแก้ปวดอยู่ตลอดค่ะ
ฉันคิดว่าเธอคงจากไปอย่างไม่เจ็บปวดมากค่ะ
เธอคงอยู่ที่นี่คนเดียวแบบนี้ใช่ไหมครับ
เธอเดียวดายมาทั้งชีวิต
ผมรู้สึกเหมือนตัวเองปล่อยให้เธออยู่คนเดียว จนถึงวาระสุดท้าย
ฉันอยู่ข้างๆ คนไข้ค่ะ
ฉันจับมือคนไข้
และคุยกับเธอด้วย
คนไข้มีเพลงสวดที่ชอบอยู่ ฉันเลยเปิดให้ฟัง
เธอดูสงบเหมือนกับหลับไปเลยค่ะ
ขอบคุณนะครับ
(หนังสือรับรองการเสียชีวิต)
(สาเหตุการเสียชีวิต)
ช่วยดูทางนี้หน่อยค่ะ เรียกแผนกสูตินรีเวชที
คุณแม่ครับ หายใจเข้าลึกๆ ครับ
ค่อยๆ นะครับ
เกิดอะไรขึ้นคะ
เธอน้ำคร่ำแตกที่บ้าน
เราเพิ่งขึ้นมาจากลานจอดรถครับ
อายุครรภ์กี่สัปดาห์คะ ท้องแรกรึเปล่า
เอ่อ คือผม…
ท้องที่สองค่ะ 35 สัปดาห์แล้ว
กว่าจะถึงกำหนดคลอดยังอีกนานนะ
ตอนนี้เห็นหัวเด็กแล้วค่ะ
ต้องทำคลอดเดี๋ยวนี้เลย
โทรแจ้งห้องคลอดกับอาจารย์ที่ขึ้นเวรให้ที
ครับ
- เตรียมอุปกรณ์ทำคลอดด้วยค่ะ - ค่ะ
แผนกสูตินรีเวชเหรอ
ค่ะ
เดี๋ยวญาติคนไข้เชิญ…
ที่รัก
คุณหมอครับ ลูกกับเมียผมจะเป็นยังไง…
ใกล้คลอดแล้วครับ
เด็กจะคลอดออกมาบนเตียง เลยจะไม่สามารถตกได้
ไม่ต้องกังวล รอรับได้เลยครับ
ค่ะ
คะ
ฉันเหรอคะ
ไม่เป็นไรนะ
มาครับ หายใจเข้าลึกๆ นะครับ
เอาละ คุณแม่ครับ
หายใจเข้าลึกๆ แล้วเบ่งได้เลยครับ
เบ่ง
ดีครับ ทำได้ดีแล้วครับ อีกรอบนึงนะครับ
หายใจเข้าลึกๆ แล้วก็…
เก่งมากครับ
เอาละ เบ่งนะครับ ฮึบ
ดีครับ เด็กกำลังจะออกมาแล้วครับ
เอาละ สุดท้ายนะครับ
ค่ะ
มาครับ คุณแม่
หายใจเข้าลึกๆ เป็นครั้งสุดท้าย
แล้วเบ่ง
เอาละ หายใจเข้าลึกๆ
แล้วเบ่งนะครับ
อีกรอบนะครับ สุดแรง
คุณแม่คะ เบ่งให้นานกว่านี้ค่ะ
หายใจเข้าแล้วเบ่งอีกรอบนะคะ
เบ่งค่ะ
หนึ่ง สอง สาม เบ่ง!
วันที่ 1 มกราคม เวลา 00:24 น. เป็นเด็กผู้ชายค่ะ
คุณแม่ครับ เก่งมากครับ
เด็กร้องได้ดีเลยครับ
ไม่เป็นไรแล้ว
เป็นยังไงบ้าง
คุณแม่เคสมัลติ ถุงน้ำคร่ำแตกมาจากที่บ้านค่ะ
ตอนมาถึงโรงพยาบาลก็เห็นศีรษะทารกแล้วค่ะ
อาการโอเค
เราจะขึ้นไปเอารกออกข้างบน
โอย
ทำคนเดียวได้ดีเลยนะ
เขาหายไปไหนแล้ว
เด็กปลอดภัยครับ อาจารย์
ค่ะ
ไม่เป็นอะไรใช่ไหมครับ
คนไข้คะ ฟื้นแล้วเหรอคะ
ไม่เป็นไรใช่ไหมคะ
ค่ะ
แล้วคิมซาบีล่ะ
ไม่เป็นไรใช่ไหม
คะ
ค่ะ
ฉันคอยดูอาการมาตลอด
ปริมาณปัสสาวะปกติดี และสัญญาณชีพก็คงที่
ฉันเลยลดปริมาณนอร์เอพิเนฟรินลงค่ะ
ผมเช็กผลเลือดที่ส่งตรวจแล้ว ดีทุกอย่างเลยครับ
คนไข้พักผ่อนก่อน
แล้วมุ่งความสนใจไปที่การพักฟื้นก็พอครับ
แล้วก็…
ด้วยความที่เลือดไม่หยุด เลยมีเหตุการณ์เกิดขึ้นบ้างนิดหน่อย
แต่เดี๋ยวผมจะอธิบายให้ฟัง อย่างละเอียดภายหลังนะครับ
ยังมีอีกค่ะ
ถ้าเตียงบนหอผู้ป่วยเรียบร้อยเมื่อไร
คนไข้จะได้ไปที่ห้องพักผู้ป่วย
ถึงตอนนั้น ฉันจะไปอธิบายให้ฟังนะคะ
เหลืออีกหนึ่งเรื่องค่ะ
ไม่เจอกันนานมาก
แทบจำคนไข้ไม่ได้เลยค่ะ
เจอล่าสุดตั้งปีที่แล้ว
โอ้โฮ
ระหว่างนั้นแข็งแรงขึ้นเยอะเลยนะคะ
วันที่ 1 มกราคมแล้วเหรอ
อาจารย์หมอบอกว่ายิ้มแล้วจะฟื้นตัวไวค่ะ
หายไวๆ นะคะ
ตลอดสองปีที่ผ่าตัดให้ฉันมา
ขอบคุณนะคะ
ขอให้มีโชคมีลาภค่ะ
สวัสดีปีใหม่ครับ
สวัสดีปีใหม่ค่ะ
(โรงพยาบาลยุลเจจงโน)
(ห้องแพทย์ประจำบ้านปีหนึ่ง แผนกสูตินรีเวช)
นี่
หลับอยู่เหรอ
ตื่นได้แล้ว
เพิ่งมาเหรอ
พวกเธอไม่ได้กลับบ้านกันเหรอ
ไม่ได้กลับ
หิวอะ
เหมือนกัน
ฉันก็หิว
อร่อยดีนะ
อืดจนแตกขนาดนี้ อร่อยกี่โมง
แป้งต็อกใหญ่ขึ้น แสดงว่าปีนี้จะอุดมสมบูรณ์ขึ้นไง
นั่นมันชูซ็อกไม่ใช่เหรอ
จะอุดมสมบูรณ์ตอนไหนก็ดีหมดแหละ
กระเป๋าก็อุดมสมบูรณ์ จิตใจก็อุดมสมบูรณ์
งานก็อุดมสมบูรณ์… หรือไม่ดี
ฉันไปอ่านดวงของปีนี้มาพอดี
ดวงเรื่องอื่นฉันแห้งสนิท
ยกเว้นเรื่องงาน
เดี๋ยวเราก็ปีสองแล้วนี่นา
คุณหมออึนมีบอกว่า
ให้คิดว่างานจะเยอะขึ้นกว่าตอนนี้สองเท่า
โอย ฉันขึ้นปีสองไม่ไหวแน่
ไม่สิ ฉันไม่ทำแล้ว จะไปทำยังไงไหว
เหนื่อยจะฟัง
คนแบบนั้นแหละอยู่นานสุด
ถ้าขนาดนี้นี่พูดจนติดปากละมั้ง
ฉันก็ว่าจะบอกพวกเธออยู่พอดี
ฉันจะไม่ต่อปีสองละ
จะทำถึงแค่เดือนกุมภาแล้วออก
นี่ ในตู้เย็นมีกิมจิอยู่ใช่ไหม
หึ กิมจิหมดแล้ว
กินต็อกคำเดียวทั้งชิ้นแล้วอร่อยดีนะ
ฉันพูดจริงๆ นะ
ทีแรกว่าจะไม่บอกถึงขนาดนี้หรอกนะ
แต่ฉันถูกล็อตเตอรี
เลยไม่ต้องทำงานแล้ว
โกหก
ไม่เอาน่า
ไม่น่าปะ
ให้ตาย
ไม่รู้ว่าพวกเธอเคยเห็นกันมาก่อนรึเปล่า
แต๊น!
ฉันจะเอามันไปใช้หนี้ให้หมดเลย
เพราะงั้น ฉันไม่ต้องเป็นเรซิเดนท์แล้วก็ได้
ฉันจะพักผ่อน
แล้วหางานอื่นไปด้วย
โถ
โธ่
เดี๋ยว นี่มันอะไร…
(เลยกำหนดขึ้นรางวัลแล้ว)
ไม่นะ
ไม่
(โรงพยาบาลยุลเจจงโน)
พวกเธอจะนั่งอะไรกลับบ้านกัน
- ฉันแท็กซี่ - ฉันรถเมล์
- เหมือนกัน - ฉันก็รถเมล์
เอ้ย จริงสิ
โว้ย ไม่ได้ดั่งใจสักอย่าง
ฉันไปก่อนนะ
จะไปไหนของเขา
เดตไง จะไปไหนได้
โอย โอ๊ย
เป็นอะไร เจ็บตรงไหน
อือ ฉันปวดท้อง
ปวดด้วยความอิจฉา
เค ฉันไปละ
เจอกันพรุ่งนี้
- สวัสดีปีใหม่นะ - เช่นกัน
ไปกัน
ว้าว หิมะตก
หิมะตกในวันแรกของปีด้วย
นี่ ฉันจะเขียนวิจัยเรื่องมะเร็งรังไข่ กับอ.โจจุนโมด้วยนะ
แปลว่าไร
รัชทายาทปีหนึ่งคนแรกของโจจุนโมคือฉัน
ถ้าเรื่องมะเร็งรังไข่ ลองดูงานวิจัยปีที่แล้ว ของอาจารย์รยูแจฮวีดูสิ
เหมาะกับการเอามาอ้างอิง วิธีการจัดกลุ่มผู้ป่วยกับกลุ่มควบคุม
ขอบใจนะ
แต่เธอจำงานวิจัยที่อ่านไปหมดได้ไง
ฉันจัดแบ่งตามปีที่ตีพิมพ์และลำดับความสำคัญ
แล้วฉันจะจดสิ่งที่สงสัยแยกเอาไว้
แล้วหาคำตอบให้ได้ก่อนขึ้นบทต่อไป
นั่นคือกฎเหล็กของฉัน
ฉันว่าเธอน่ารักที่สุดเลยเวลาพูดถึงกฎเหล็ก
นายคงรู้อยู่แล้ว
แต่นิสัยฉันคือต้องหาคำตอบในสิ่งที่สงสัยให้ได้
นายชอบฉันเหรอ
ฉันลองไปสรุปมาเพราะไม่อยากเข้าใจผิด
ครั้งแรกที่คาราโอเกะ ครั้งที่สอง ชูโรสที่ชั้นผู้ป่วยนอก
แล้วก็ครั้งที่สามคือตอนนายนั่งรถเข็น
ที่นายไม่ได้เป็นอะไร แต่แกล้งทำเป็น…
นี่
มาซักไซ้อะไรเป็นข้อๆ แบบนั้น
แล้วเธอจะอยากรู้อะไรขนาดนั้น
ฉันก็…
ต้องชอบเธออยู่แล้ว
ที่เธอพูดมาถูกทั้งหมด
สรุปได้ถูกต้องแล้ว
ฉัน…
ชอบเธอ
แล้วเธอล่ะ
- ถ้าเธอก็ชอบฉันเหมือนกัน… - เปล่านะ
ฉันเก็บนายมาใส่ใจ
และบางครั้งก็คิดถึงนายอยู่ก็จริง
แต่คงยังไม่ถึงขั้นที่จะคบกัน
"ก่อนจะคบหากัน ต้องรู้จักกันให้ครบสี่ฤดูก่อน"
นั่นคือกฎเหล็กของฉัน
นี่ ฉันขอเธอแต่งงานเหรอ
เป็นแฟนกันจะมามีกฎเหล็กอะไร
ฉันมี
เราเจอกันเมื่อเดือนมีนาคมปีก่อน
น่าจะต้องดูๆ กันไปมากกว่านี้
ฉันไม่มีอะไรจะดูแล้ว
เธอเห็นฉันมาหมดแล้ว ซาบี
ฉันชอบเธอจริงๆ
บอกให้หยุดพูด
นี่ คิมซาบี ฉันชอบเธอจริงๆ นะ
บอกให้หยุด
คิมซาบี ฉันชอบเธอ
(จุดเรียกแท็กซี่ โรงพยาบาลยุลเจจงโน)
กลับบ้านเหรอครับ
ค่ะ
ไม่เป็นอะไรใช่ไหม
คะ
ค่ะ
วันนี้ขอบคุณนะคะ
ครับ
คุณหมอครับ
ผมเลือกแผนกที่จะเข้าได้แล้วครับ
ไม่อยากรู้เหรอครับว่าแผนกไหน
สูตินรีเวชครับ
ผมจะเข้าแผนกสูตินรีเวช
จริงเหรอคะ
พูดจริงใช่ไหมคะ
ห้ามคืนคำนะ
สัญญาแล้วนะว่าจะมา
ครับ
คิดถูกแล้วละค่ะ
คุณจะไม่เสียใจแน่
ฉันจะดีกับคุณให้มากๆ เองค่ะ
ครับ
ต่อไปขอฝากด้วยนะครับ
เช่นกันค่ะ
ขอโทษจริงๆ ค่ะ
ฉันหัวหมุนมากเลย
ฮะ
รู้ได้ยังไงว่าผมอยู่ที่นี่
ก็คุณไม่รับโทรศัพท์แล้วก็ไม่อยู่ในห้องรับรองด้วย
ฉันเอะใจเลยมาค่ะ
วันนี้ยังวันที่ 1 มกราอยู่ค่ะ
ตอนนี้ห้าทุ่ม 40 เหลืออีก 20 นาที
สวัสดีปีใหม่!
สวัสดีปีใหม่
ฉันแบบ…
หันไปทางนั้นก็เจอเด็กคลอด หันไปทางนี้ก็เจอคุณแม่เจ็บท้อง
แล้วฉันจะเอาเงินไปกลบหนี้แท้ๆ แต่ดันหายวับไปอีก
วันนี้ไม่มีอะไรได้ดั่งใจ…
ผมไม่ได้ตั้งใจจะเอามาให้ตรงนี้แบบนี้นะ
ไม่สำเร็จอีกแล้ว
แผนเซอร์ไพรส์
มันคืออะไรคะ
อ้อ นี่
ผมภูมิใจที่คุณผ่านปีหนึ่งมาได้อย่างกล้าหาญ
แล้วก็อยากให้คุณทำได้ดีในปีสองด้วยก็เลย…
ค่ะ ขอบคุณนะคะ คุณหมอคูโดวอน
ว่าแต่ตรงนั้นไม่เป็นไรเหรอครับ
ตรงไหนคะ
ตรงใต้เบาะ…
อันนั้นเองก็ไม่ได้ตั้งใจจะให้แบบนี้เหมือนกัน
ส่งมาสิครับ
ทำไมถึงให้ฉันเหรอคะ
เพราะผมชอบคุณไง
(โรงพยาบาลยุลเจจงโน)
บุคคลสำคัญในวันนี้ของเรา
อาจารย์อิมดงจูแผนกสูตินรีเวช จะขึ้นกล่าวอำลาในวันเกษียณครับ
(ขอแสดงความยินดีกับการเกษียณ ศจ. อิมดงจู แผนกสูตินรีเวช)
ผมใช้ชีวิตเป็นหมอในแผนกสูตินรีเวช
มาเป็นเวลา 40 ปีแล้วครับ
แม้จะพบเจอกับสัจธรรมนิรันดร์ที่ว่า มีเกิดและมีตายทุกวัน
และบอกลามาแล้วนับครั้งไม่ถ้วน
แต่การบอกลาในวันนี้
เป็นสิ่งที่ยากที่สุดสำหรับผมครับ
แม้จะเป็นการสารภาพที่ช้าไปหน่อย
แต่ความจริงแล้วผมเป็นที่โหล่เสมอ
ผมเรียนหนังสือไม่เก่ง และมีปมด้อยมากมาย
ผมก้มหน้าก้มตาอยู่กับตำราตลอด
จนสอบตกด้านการพัฒนาจิตใจ
สิ่งที่ทำให้ผมที่เป็นอย่างนั้น อดทนมาได้ถึงวันเกษียณก็คือ
บุคคลที่ดีทั้งหลายที่ผมพบเจอใน
โรงพยาบาลยุลเจแห่งนี้ครับ
ในความสิ้นหวังและปีติยินดีทุกช่วงเวลา
ทั้งที่มองเห็นและมองไม่เห็น
ผู้ที่มอบความเชื่อมั่นและศรัทธาให้ผม…
เราอยากคัดเลือกคนดีที่สามารถ มอบความเชื่อมั่นและศรัทธา
ในทุกช่วงเวลาได้
แต่แทนที่คนที่นั่งโต๊ะดูเอกสาร
อย่างพวกเราจะตัดสินใจ
คนที่คลุกคลีหน้างานมากกว่าเรา อย่างบรรดาคุณพยาบาล
หรือบรรดาแพทย์ประจำบ้านคงจะรู้ดีกว่าเรา
ฉันจึงได้ขอคำแนะนำจากพวกเขา
ซึ่งฉันคิดว่าพวกเขาช่วยได้มากเลยค่ะ
ฉันอยากจะแต่งตั้งคนที่
ยึดมั่นในความซื่อสัตย์และถูกต้องในกระบวนการ
มากกว่าผลของงาน
มาเป็นอาจารย์แพทย์ค่ะ
ดังนั้นอาจารย์แพทย์แผนกสูติฯ คนใหม่ก็คือ…
คนคนนี้ค่ะ
ค่ะ อาจารย์
ฉันสิคะต้องขอบคุณที่อาจารย์รีบมาบอก
ไม่หรอกค่ะ ไม่ต้องห่วงนะคะ
ค่ะ อาจารย์
ค่ะ
และยังมีคุณแม่ตั้งครรภ์มากมาย
ที่เป็นคุณครูที่ดีให้กับผม
ในการเรียนรู้ด้านจิตใจ
ซึ่งในบรรดาคนเหล่านั้น
ต้องขอบคุณคนที่สอนให้ผมรู้จัก การล้มเหลวได้อย่างงดงาม
และการยอมแพ้ที่กล้าหาญ
จนทำให้ผมกลายเป็นคนที่ดีขึ้นได้ครับ
ฉันดูผลตรวจเลือดแล้ว
ค่าออกมาน้อยกว่า 0.2 ค่ะ
คุณ…
ไม่ได้ตั้งครรภ์ค่ะ
คุณหมอครับ แล้วถ้าเกิด…
เราตรวจเลือดอีกรอบจะได้ไหมครับ
มันคงไม่ต่างจากเดิมค่ะ
อย่างนั้นเหรอครับ
ฉันอยากให้พักผ่อนให้เต็มที่สักสองสามเดือนก่อน
ให้ร่างกายแข็งแรงขึ้น
และทำให้สภาพจิตใจแจ่มใส
แล้วค่อยกลับมาเก็บไข่กันใหม่ค่ะ
ที่นี่มีหลายคนที่ทำสำเร็จ
หลังจากลองมาสิบกว่าครั้งนะคะ
นั่นน่ะสิคะ
พวกเขายอดเยี่ยมกันมากเลยนะคะ
แต่ฉัน…
คงเป็นไม่ได้อย่างพวกเขาค่ะ
ฉัน…
อยากหยุดแล้วค่ะ
เราจะพอกันแค่นี้ครับ
ถ้ามีลูกคงเป็นอะไรที่สวยงามและมีความสุขมาก
บรรดาแม่ๆ ถึงคิดว่า
"ฉันเกิดมาบนโลกนี้ก็เพื่อ ที่จะได้เจอกับลูกของตัวเอง" เลยค่ะ
คนพูดกันว่าถ้ามีลูกแล้วครอบครัวจะสมบูรณ์
จนสงสัยว่าอยู่โดยไม่รู้จักความสุขนั้นได้ยังไง
แต่ฉันจะลองอยู่แบบนั้นดูค่ะ
หากตอนนี้คือความไม่สมบูรณ์ มันก็มีความสุขในแบบของมันค่ะ
ความสุขที่ลูกมอบให้
ฉันจะตามหาและเติมเต็มมันด้วยตัวฉันเองค่ะ
ฉันจะไม่เกลียดตัวเองอีกต่อไป
รักตัวเองให้มาก
และใช้ชีวิตต่อไปให้ดีค่ะ
ขอบคุณสำหรับที่ผ่านมานะคะ
ค่ะ เข้าใจแล้วค่ะ
ต้องขอบคุณพวกเขา
ที่ทำให้ผมจากที่นี่ไปได้โดยไม่เสียใจครับ
ผมขอขอบคุณสำหรับตลอดเวลาที่ผ่านมา
ขอขอบคุณ
อีกครั้งครับ
ขอบคุณครับ
- หมู่นี้ได้เจอกันบ่อยนะ - อือ
ทั้งงานศพ ทั้งงานเกษียณ
มีหลายเรื่องไปหมด
แต่เวลาผ่านไปเร็วจริงๆ นะ
อาจารย์ของพวกเราเกษียณกันหมดแล้ว
นั่นสิ
ยังรู้สึกเหมือนอ.เพิ่งสอนเราในคณะแพทย์ ไปเมื่อไม่นานนี้เอง
นั่นสิ
ตอนนั้นที่เตรียมนำเสนอ ในชั้นเรียนจำลองสถานการณ์จริง
เรายังรับบทเป็นคุณแม่ตั้งครรภ์อยู่เลย
ตอนนั้นอีอิกจุนร้องเจ็บท้องคลอดจนเสียงแหบเลย
สมบทบาทสุดๆ
สวัสดีค่ะ
- สวัสดีค่ะ - สวัสดีค่ะ
- สวัสดีครับ - อื้อ
นี่เรซิเดนท์ปีหนึ่งแผนกเรา
ส่วนนี่อาจารย์ยางซอกฮยอง แผนกสูติสรีเวชจากสาขาใหญ่
- สวัสดีค่ะ - สวัสดีครับ
รีบไปกินข้าวเช้า
แล้วเตรียมให้ดีก่อนไปราวด์ล่ะ
- ค่ะ - ครับ
- ตกลงไม่ชอบแจอิลปะ - ไม่ได้บอกว่าไม่ชอบสักหน่อย
นี่ น่าอิจฉาชะมัด
ให้ตาย
ปีหนึ่งนี่เอง
อือ น่ารักละสิ
ทำงานเก่งด้วยนะ
ก็น่าจะอย่างนั้น
ตัดสินใจได้ดี คล่องแคล่ว
แถมไม่สติแตก
อือ ว่าแต่นายรู้ได้ยังไง
เห็นแล้วดูเป็นแบบนั้นน่ะ
นายเป็นหมอดูรึไง
เด็กที่เธอสอนมาทั้งนั้นนี่ มันก็แน่อยู่แล้ว
ยังไงเธอก็สอนเก่งนี่นา
ถ้าเธอไม่ติวให้เรา เราคงเรียนกันไม่จบหรอก
เรื่องตั้งแต่ปีมะโว้แล้ว
แต่เรื่องสอนฉันว่าฉันก็ใช้ได้อยู่
เรื่องนั้นเห็นด้วย
เรื่องนั้นฉันก็เห็นด้วย
รอบนี้ฉันเลยจะเชื่อใจและฝากให้เธอช่วยดูด้วย
เอ่อ เรามาทักทายค่ะ
ดีใจที่ได้เจอนะคะ
เจอกันบ่อยเลยที่งานประชุม
ค่ะ อาจารย์ ดีใจที่ได้พบกันอีกครั้งนะคะ
เช่นกันค่ะ
แต่ฉันยังเชื่อใจอาจารย์ชูมินฮาได้ไม่เต็มร้อยค่ะ
คะ ทำไมคะ
ก็ฉันถามใคร เขาก็บอกว่าคุณเป็นคนดีกันหมดเลย
มันเป็นไปได้ด้วยเหรอคะ
เรื่องนั้น…
เพราะปกติฉันเลี้ยงข้าวคนบ่อยมากเลยน่ะค่ะ
มีคนบอกมาแบบนี้เหมือนกัน
ว่าคุณถ่อมตัวเกินไป
คุณหมอครับ
เอ้ย อาจารย์ครับ
ไม่เจอกันนานเลยนะครับ
ยินดีด้วยที่ได้รับแต่งตั้งเป็นอาจารย์ครับ
ทำอะไรกระอักกระอ่วนแบบนั้น
ทำตัวเหมือนเดิมน่า คูโดวอน
ได้ยังไงกันครับ นี่อาจารย์หมอทั้งคน
ผมก็ต้องทำตัวให้ดูดีหน่อยสิ
ได้เจอคุณหมอเฟลโล่ดีๆ ทันทีที่มาถึงแบบนี้
ฉันโชคดีอยู่นะ
ฉันสิคะที่ต้องขอฝากเนื้อฝากตัวด้วย
แล้วก็นี่คุณหมอมยองอึนวอน
จริงสิ ทั้งคู่เคยอยู่สาขาใหญ่ด้วยกันใช่ไหม
ค่ะ
คุณหมอสบายดีใช่ไหมคะ
ต่อไปคงต้องขอให้ช่วยฉันเยอะเลยละค่ะ
ค่ะ
ฉันเองก็ต้องขอฝากด้วยนะคะ
อาจารย์
ค่ะ ขอบคุณนะคะ
ยินดีด้วยนะ อาจารย์ชูชู
ฉันขอให้เขาหาดอกไม้ที่สวยกว่าเธอมา
แต่เขาบอกว่าไม่มีละ
มีคนอื่นอยู่หรอกเหรอ
สามีฉันเองค่ะ
เขาคงจะนึกว่าไม่มีใครอยู่น่ะค่ะ
ปกติเขาเป็นคนตะมุตะมิอยู่แล้วค่ะ
ขอบคุณนะคะที่มาต้อนรับฉัน
ต่อไปฉันจะตั้งใจเต็มที่ค่ะ
ปรบมือ!
ยินดีต้อนรับครับ
ยินดีต้อนรับค่ะ
- ไปก่อนนะครับ - ไปก่อนนะคะ
พูดตามตรง นึกว่าเธอจะทนได้ไม่ถึงปีซะอีก
เหมือนกัน
เอ๊ะ หรือว่า
ยัยนั่นจะรู้สึกสนุกกับงาน
หรือมีสำนึกรักหน้าที่ขึ้นมา…
ไม่ใช่เรื่องนั้นหรอก
ใช่ไหมล่ะ
ยังเหลืออีก 16 ล้านนี่นา
มาภาวนาให้เธอใช้ไม่หมดไปทั้งชีวิตกันเถอะ
ปีนี้ต้องเก็บค่ากินค่าอยู่ยัยนั่นเพิ่มแล้วละ
ว่าแต่ทำไม…
พวกเขาจับมือกันนี่
จับมือเหรอ
- ดีกันแล้วสินะ - จริงด้วย
คงหายโกรธกันแล้วมั้ง
โธ่เอ๊ย
ทีแรกทั้งไม่ยอมร่วมโต๊ะ ไม่ยอมมองหน้าอย่างกับคู่แค้น
- โล่งอกไปทีนะ - นั่นสิ
โธ่เอ๊ย
(ห้องแพทย์ประจำบ้าน)
เดี๋ยวเจอกันนะ
(แพทย์ประจำบ้านเท่านั้น)
(เรซิเดนท์! มาร่วมแผนกสูตินรีเวชกับเราสิ)
(ห้องแพทย์ประจำบ้านปีหนึ่ง)
(ห้องแพทย์ประจำบ้านปีสอง)
นี่ ทำไมเพิ่งมา
เอ้านี่
ซื้อกาแฟมา อเมริกาโน่เย็นนะ
อือ
อียอง หนังสือวิลเลียมส์ใหม่จัง ถ้าไม่เอา ฉันจะเอาให้ปีหนึ่งนะ
ไม่ได้ ฉันจะเอาไว้อ่าน
นี่
ซื้อชุดใหม่เหรอ ไม่เห็นเคยเห็นเลย
- ตัวเก่าต่างหาก - สวยนะเนี่ย
ใครเห็นปากกาตรงนี้บ้าง
- นี่ - สีน้ำเงิน
- อยู่นี่ๆ - แต๊งกิ้ว
นี่ วันนี้เที่ยงต็อกบกกี โอเคไหม
โอเค
เอาแบบเผ็ด ข้าวปั้นด้วย
- ได้อยู่แล้ว - เยส
โออียอง เธอจะกินด้วยกันใช่ไหม
ทำไมพวกเธอเหมือนเดิมกันแบบนี้
เหมือนกับครั้งแรกเลย
ดีแล้ว
อะไรของเธอ
นี่ รีบมานะ
เดี๋ยวเจอกัน
ฉันก็ว่าดี
โออียอง เรซิเดนท์ปีสอง แผนกสูตินรีเวชค่ะ
(ขอขอบคุณนักแสดงรับเชิญ คังชินอิล ในบทอาจารย์อิมดงจู)
(ขอขอบคุณนักแสดงรับเชิญ คิมแดมยอง และอันอึนจิน)
(ยางซอกฮยองและชูมินฮาของเราตลอดกาล)
(เพลย์บุ๊คชุดกาวน์)
- โอ - บี
- จี - วาย
ขน…
- อะไรอะ - ลุก
ขน
ลุก
บ๊ายบาย
คำบรรยายโดย พริมขวัญ โกมลมนัส